Lav et referat af nedenstående tekst:

Tekst:
Orlogskaptajn Poul Georg Poulsen var maskinchef med på første del af Galathea Ekspeditionen. Han mener at Jyllands-Postens beskyldninger om druk og prostitution er en storm i et glas øl. - Vi har fået et glas rødvin og en øl, men kun når vi havde fri og var i land. Vi skal have lov til at relaxe, siger orlogskaptajn Poul Georg Poulsen. I en hemmeligt stemplet rapport skriver Jyllands- Posten blandt andet: "Dele af besætningen fortsatte det massive drikkeri under havneanløbene - i uniform og i civil. Samtidig blev der i cafeteriaet åbenlyst talt og pralet af besøg hos prostituerede". Rapporten får nu politiske konsekvenser: - Jeg synes, det er meget uheldigt, at det der skulle være et flagskib for dansk forskning, nu sættes i forbindelse med hård druk og prostitution. Det synes jeg ikke vi kan leve med, så jeg synes som minimum at videnskabsministeren skal forklare overfor videnskabsudvalget, hvad det er, der er sket, siger Rasmus Prehn, der er videnskabs- og forskningsordfører for Socialdemokraterne På ekspeditionen nåede 100 besætningsmedlemmer at komme ombord på vædderen. TV2/Nord har i dag talt med en række af dem. De mener alle, at kritikken nærmere er udtryk for frustrationer fra Jyllands-Postens side. - Jeg er bange for, at Jyllands-Posten ikke har fået det ud af det, som de gerne ville have haft. De ville måske nok gerne have haft noget mere omtale af Jyllands- Posten i forbindelse med projektet, siger orlogskaptajn, Poul Georg Poulsen. Rasmus Prehn frygter, at den storstilede ekspedition nu får et blakket eftermæle, men orlogskaptajnen ville ikke gøre noget om, hvis han kunne. Jyllands-Posten fik i øvrigt sendt en fotograf hjem fra ekspeditionen - Han blev sendt hjem på grund af problemer med druk.

Referat:
Jyllands-Postens rapport om uhæmmet druk og prostitution på Galathea ekspeditionen passer ikke.  Det mener besætningen, der stort set alle kommer fra 1. eskadre på Flådestation Frederikshavn.